
Opravné uznesenie Okresný súd Vranov nad Topľou v spore žalobcu: Slovenský plynárenský priemysel, a.s. so sídlom Mlynské nivy 44/a, 825 11 Bratislava, IČO: 35 815 256, zastúpený: Nosko & Partners s. r. o. so sídlom Podjavorinskej 2, 811 03 Bratislava - mestská časť Staré Mesto, IČO: 36 860 107, adresa na doručovanie: Zámocká 14, 811 01 Bratislava, proti žalovanému: A. B., nar. XX.XX.XXXX, trvale bytom C. XXX/XX, XXX XX D. E., o zaplatenie 1.078,68 eur s príslušenstvom, takto rozhodol: O p r a v u j e výrok uznesenia Okresného súdu Vranov nad Topľou č. k. 11Csp/26/2025-44 zo dňa 01.09.2025, ktorý správne znie: „ Súd s ch v a ľ u j e zmier uzavretý medzi stranami sporu v tomto znení: Žalovaný sa zaväzuje uhradiť sumu žalovanej istiny vo výške 1.078,68 eur spolu s úrokom z omeškania vo výške 8,65% ročne zo sumy 72,09 eur od 04.07.2024 do 16.12.2024, úrokom z omeškania vo výške 8,65% ročne zo sumy 5,12 eur odo dňa 17.02.2024 do zaplatenia, úrokom z omeškania vo výške 8,65% ročne zo sumy 1.063,56 eur odo dňa 01.10.2024 do zaplatenia, úrokom z omeškania vo výške 8,40% ročne zo sumy 10 eur odo dňa 01.11.2024 do zaplatenia, trovami konania vo výške 219,56 eur ku poslednému 21. dňu v mesiaci počnúc mesiacom nasledujúcim po nadobudnutí právoplatnosti a vykonateľnosti uznesenia o schválení zmieru v 12. mesačných splátkach nasledujúcej výške a na nasledujúce číslo účtu: Splátkový kalendár pre úhradu istiny uhradí žalovaný na bankový účet veriteľa IBAN D. XXXX XXXX XXXX XXXX XXXX pod variabilným symbolom 6103541366 nasledovne: 14. Splátka 100 eur 15. Splátka 100 eur 16. Splátka 100 eur 17. Splátka 100 eur 18. Splátka 100 eur 19. Splátka 100 eur 20. Splátka 100 eur 21. Splátka 100 eur 22. Splátka 100 eur 23. Splátka100 eur 24. Splátka 78,68 eur Splátkový kalendár pre úhradu trov konania uhradí žalovaný na bankový účet veriteľa IBAN D. XXXX XXXX XXXX XXXXXXXX pod variabilným symbolom 6103541366 nasledovne: 25. Splátka 100 eur 26. Splátka 90,77 eur a to všetko pod stratou výhody splátok pre nezaplatenie čo i len jednej splátky. Žalobca a žalovaní sa zároveň dohodli že suma úroku z omeškania vo výške 8,65% ročne zo sumy 72,09 eur odo dňa 04.07.2024 do 16.12.2024, úroku z omeškania vo výške 8,65% ročne zo sumy 5,12 eur odo dňa 17.02.2024 do zaplatenia, úroku z omeškania vo výške 8,65% ročne zo sumy 1.063,56 eur odo dňa 01.10.2024 do zaplatenia, úroku z omeškania vo výške 8,40% ročne zo sumy 10 eur odo dňa 01.11.2024 do zaplatenia, bude žalovanému vyčíslená po úplnom uhradení istiny a splatná do 7 dní odo dňa doručenia písomnej výzvy na ich úhradu.“
Vo zvyšnej časti zostáva vyššie uvedený rozsudok nezmenený a toto uznesenie tvorí jeho súčasť. odôvodnenie: 1. Žalobca sa žalobou doručenou súdu domáhal zaplatenia sumy 1078,68€ spolu s úrokom z omeškania. 2. Pred začatím pojednávania vo veci samej po vzájomnej dohode strany v konaní uzavreli zmier. Písomné znenie uzavretého, dohodnutého zmieru predložili súdu na schválenie. 3. Uznesením č.k. 11Csp/26/2025-44 zo dňa 01.09.2025 súd schválil zmier uzavretý medzi stranami sporu s tým, že následne po písomnom vyhotovení tohto uznesenia bolo zistené, že vo výroku tohto uznesenia a to konkrétne v časti úrokov z omeškania nie je uvedené o aký úrok z omeškania ide, či o denný alebo ročný. 4. Následne po prepočutí záznamu z pojednávania súd zistil, že pri prepise zápisnice zo dňa 01.09.2025 asistentkou senátu, došlo k chybnému prepisu v časti výroku schváleného zmieru, kde pri úroku z omeškania 2x vypadol údaj „ročne“. Chyba v zápisnici z pojednávania zo dňa 01.09.2025 bola opravená. 5. V zmysle ust. § 234 ods. 2 zákona č. 160/2015 Z.z. Civilného sporového poriadku (ďalej len „CSP“), ak nie je ďalej ustanovené inak, použijú sa na uznesenie primerane ustanovenia o rozsudku. 6. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 7. Ak sa v rozhodnutí vyskytne chyba v písaní alebo v počítaní, alebo ak rozhodnutie obsahuje inú zrejmú nesprávnosť, je povinnosťou súdu tieto pochybenia napraviť. 8. Uvedené ustanovenie umožňuje súdu, ktorý rozhodnutie vydal, opraviť v ňom aj bez návrhu „chyby v písaní, počítaní a iné zrejmé nesprávnosti“. Kým pojmy „chyby v písaní“, resp. „chyby v počítaní“ sú pomerne jednoznačné, je pojem „iná zrejmá nesprávnosť“ relatívne neurčitým pojmom. Už vzhľadom na systematickú úpravu nápravy inej zrejmej nesprávnosti spolu s chybami v písaní a počítaní je zrejmé, že na jednej strane môže ísť len o také chyby, ktoré sú podobného druhu ako chyba v písaní alebo počítaní, na druhej strane musí ísť svojím obsahom o iné než pisárske alebo počtárske chyby, ak k ich vzniku došlo okamžitým zlyhaním mechanickej alebo duševnej činnosti osoby, ktorá sa zúčastnila vyhlásení alebo vyhotovení rozhodnutia (porov. Rc 37/1969). 9. Po oboznámení sa s obsahom spisu a vyššie uvedeným uznesením súd zistil, že pri vyhotovovaní uznesenia, v dôsledku chyby v zápisnici pri jej prepisovaní, došlo k chybe v písaní vo výroku v časti úrokov z omeškania, keď súd namiesto správneho „ úrokom z omeškania vo výške 8,65% ročne zo sumy 5,12 eur odo dňa 17.02.2024 do zaplatenia, úrokom z omeškania vo výške 8,65% ročne zo sumy 1063,56 eur odo dňa 01.10.2024 do zaplatenia“ uviedol nesprávne „ úrokom z omeškania vo výške 8,65% zo sumy 5,12 eur odo dňa 17.02.2024 do zaplatenia, úrokom z omeškania vo výške 8,65% zo sumy 1063,56 eur odo dňa 01.10.2024 do zaplatenia“. Uznesenie bolo vyhlásené správne, k chybe došlo prepisovaním zápisnice zo zvukového záznamu, ktorá sa následne premietla aj do písomného vyhotovenia uznesenia. 10. Z vyššie uvedeného vyplýva, že došlo k chybe v písaní. Preto súd v zmysle citovaných zákonných ustanovení a citovaného rozhodnutia vydal toto opravné uznesenie za účelom odstránenia tejto chyby v písaní. Poučenie: Proti tomuto uzneseniu odvolanie nie je prípustné.

